Velosportchi Olga Zabelinskaya O‘zbekiston uchun navbatdagi oltin medalni taqdim qildi

Belgiyada trek bo‘yicha o‘tkazilayotgan “International Belgian Track Meeting” xalqaro musobaqasida O‘zbekiston nomidan qatnashayotgan Olga Zabelinskaya omnium yo‘nalishida oltin medalga sazovor bo‘ldi. Bu haqda O‘zbekiston velosport federatsiyasi “Daryo”ga xabar berdi.

Mazkur yo‘nalishda kumush va bronza medallar Polsha hamda Belgiya sportchilariga nasib qildi.

Ushbu musobaqa sportchilarga 2020-yili Tokioda (Yaponiya) bo‘lib o‘tadigan 32-yozgi Olimpiya hamda 16-Paralimpiya o‘yinlarida ishtirok etish uchun reyting ochkolarini taqdim etadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!